Kyldemar-sedän kirje - lasten toiminnallinen kirjastoseikkailu
2025-05-16 14:00 - 15:00 (Europe/Helsinki) | Lieksan kirjasto, Urheilukatu 4, Lieksa, 81700, Suomi
Lastenteatteri Loihun Kyldemar-sedän kirje – lasten toiminnallinen kirjastoseikkailu Lieksan kirjastossa perjantaina 16.5.2025 kello 14–15.

Sitova ilmoittautuminen kirjaston asiakaspalveluun tai verkkolomakkeella 15.5. mennessä: https://link.webropol.com/ep/kyldemar-lieksassa
Tapahtuma on osallistujille ilmainen.
Max. 25 osallistujaa.

”Kytysen sisarukset ovat löytäneet talonsa ullakolta Kyldemar-sedän ikivanhan kirjeen. Repaleinen kirje on vuosikymmenten aikana selvästi kokenut kovia, mutta erotettavissa ovat vielä kirjeen viimeiset arvoitukselliset sanat: ”… ja niin löysin aarteen kirjastosta. Rakauvella Kyltemaar”.Kyldemar-sedän kirjeen sisältö alkaa kaikua sisarusten harmaissa aivosoluissa ja yhdessä he päättävät löytää suuren aarteen, joka kirjastoon on piilotettu. Lastenteatteri Loihu kutsuu teidät mukaan auttamaan Kytysen sisaruksia aarteen etsinnässä. Musiikkipitoinen ja osallistava aarreseikkailu tempaa mukaansa tutkimaan, mitä salaisuuksia kirjasto pitää sisällään.Esitys sisältää Teoston valvonnan alaista musiikkia sekä liikettä. Liikkuminen on sovellettavissa kaikille saavutettavaksi.”
